КОМИ РЕСПУБЛИКАЛӦН ОЛАНПАС

Коррупциялы паныд удж нуӧдӧмкӧд, Коми Республикаса канму гражданскӧй службакӧд да Коми Республикаын муниципальнӧй службакӧд йитчӧм юалӧмъяс серти Коми Республикаса ӧткымын оланпастэчас актӧ вежсьӧмъяс пыртӧм йылысь

Примитӧма Коми Республикаса

Каналан Сӧветӧн 2015 вося косму тӧлысь 16 лунӧ

**1 статья.** Пыртны “Коми Республикаса канму гражданскӧй службалӧн ӧткымын юалӧм йылысь” Коми Республикаса Оланпасӧ (Коми Республикаса канму власьт органъяслӧн индӧд – тшӧктӧмъяс, 2005, 10 №, 4045 ст.; 2006, 2 №, 4206 ст.; 2007, 1 №, 4671 ст.; 2008, 5 №, 204 ст.; 11 №, 601 ст.; 12 №, 721 ст.; 2009, 7 №, 83 ст.; 16 №, 260 ст.; 34 №, 644 ст.; 2010, 5 №, 64 ст.; 10 №, 191 ст.; 195 ст.; 17 №, 385 ст.; 37 №, 865 ст.; 2011, 36 №, 915 ст.; 48 №, 1370 ст.; 2012, 34 №, 782 ст.; 51 №, 1162 ст.; 70 №, 1801 ст.; 71 №, 1843 ст.; 2013, 5 №, 106 ст.; 37 №, 709 ст.; 2014, 9 №, 105 ст.; 13 №, 194 ст.; 33 №, 675 ст.; 35 №, 723 ст.) татшӧм вежсьӧмъяс:

1. 11 статьяса 2 юкӧнлӧн 3 пункт гижны тадзи:

“3) вынсьӧдӧ Коми Республикаса канму гражданскӧй служба чинъяслысь лыддьӧг, кутшӧмъясын уджалігӧн колӧ сетны асланыс чӧжӧс йылысь, эмбур да эмбур сяма кӧсйысьӧмъяс йылысь юӧръяс, а сідзжӧ аслас гӧтырлӧн (верӧслӧн) да тыр арлыдтӧм челядьлӧн чӧжӧс йылысь, эмбур да эмбур сяма кӧсйысьӧмъяс йылысь юӧръяс;”.

2. 7 статьяса нимын, 1 да 2 юкӧнъясын “(мукӧд сикас канму службалӧн)” кывъяс киритны.

3. 8 статьяса 1 юкӧн гижны тадзи:

“1. Медалысьӧс петкӧдлысьлы аслас чӧжӧс йылысь, эмбур да эмбур сяма кӧсйысьӧмъяс йылысь, а сідзжӧ аслас семьяӧ пырысьяслӧн чӧжӧс йылысь, эмбур да эмбур сяма кӧсйысьӧмъяс йылысь юӧръяссӧ сетӧ:

1) гражданин, коді кӧсйӧ уджавны Коми Республикаса канму служба чинын, – служба вылӧ пыригӧн;

2) гражданскӧй служащӧй, коді уджалӧ Коми Республикаса гражданскӧй служба чинын, кутшӧмӧс пыртӧма Россия Федерацияса нормативнӧй инӧда актъясӧн урчитӧм лыддьӧгӧ, - быд во Россия Федерацияса нормативнӧй инӧда актъясӧн урчитӧм кадколастысь оз сёрджык.”.

4. 81 статья гижны тадзи:

**“81 статья. Рӧскод йылысь юӧръяс сетӧм**

1. Коми Республикаса гражданскӧй служащӧйлы, коді уджалӧ Коми Республикаса гражданскӧй служба чинын, кутшӧмӧс пыртӧма Коми Республикаса канму гражданскӧй чинъяс лыддьӧгӧ, кутшӧмъясын уджалігӧн колӧ петкӧдлыны медалысьӧс петкӧдлысьлы аслас чӧжӧс йылысь, эмбур да эмбур сяма кӧсйысьӧмъяс йылысь юӧръяс, а сідзжӧ аслас гӧтырлӧн (верӧслӧн) да тыр арлыдтӧм челядьлӧн чӧжӧс йылысь, эмбур да эмбур сяма кӧсйысьӧмъяс йылысь юӧръяс, колӧ быд во чӧжӧс йылысь, эмбур да эмбур сяма кӧсйысьӧмъяс йылысь юӧръяс сетӧм вылӧ урчитӧм кадколастъясын сетны медалысьӧс петкӧдлысьлы сылӧн рӧскод йылысь, а сідзжӧ сылӧн гӧтырлӧн (верӧслӧн) да тыр арлыдтӧм челядьлӧн рӧскод йылысь юӧръяс му участок, мукӧд эмбур объект, транспорт средство, дона кабалаяс, акцияяс (организацияяслӧн уставнӧй (складочнӧй) капиталын участвуйтан юкӧнъяс, пайяс) ньӧбӧм кузя быд сделка серти, кутшӧмӧс вӧчӧма сыӧн, сылӧн гӧтырӧн (верӧсӧн) да тыр арлыдтӧм челядьӧн юӧръяс сетан волы воддза календарнӧй во чöжöн (водзӧ – отчётнӧй кадколаст), татшӧм сделкаяслӧн ӧтувъя ыдждаыс кӧ Коми Республикаса гражданскӧй служащӧйлӧн да сылӧн гӧтырлӧн (верӧслӧн) бӧръя куим вонас, мый вӧлі отчётнӧй кадколаст водзвылын, ӧтувъя чӧжӧсысь ыджыдджык, да сьӧм босьтанін йылысь юӧръяс, мый тшӧт весьтӧ вӧлі вӧчӧма тайӧ сделкаяссӧ.

2. Тайӧ статьяса 1 юкӧнын индӧм юӧрсӧ сетӧны “Канму чинъясын уджалысь йӧзлӧн да мукӧд йӧзлӧн рӧскод налӧн чӧжӧслы лӧсялӧм бӧрся видзӧдӧм йылысь” Федеральнӧй оланпасӧн, “Коми Республикаын коррупциялы паныд удж нуӧдӧм йылысь” Коми Республикаса Оланпасӧн да чӧжӧс йылысь, эмбур да эмбур сяма кӧсйысьӧмъяс йылысь юӧръяс сетӧм вылӧ мукӧд нормативнӧй инӧда актӧн урчитӧм пӧрадок серти да кадколастъясӧ.”.

**2 статья.** Пыртны “Коми Республикаын муниципальнӧй службалӧн ӧткымын юалӧм йылысь” Коми Республикаса Оланпасӧ (Коми Республикаса канму власьт органъяслӧн индӧд – тшӧктӧмъяс, 2007, 12 №, 5357 ст.; 2008, 5 №, 212 ст.; 6 №, 281 ст.; 11 №, 624 ст.; 2009, 11 №, 172 ст.; 17 №, 281 ст.; 33 №, 608 ст.; 2010, 6 №, 88 ст.; 10 №, 186 ст.; 191 ст.; 44 №, 1030 ст.; 2011, 5 №, 83 ст.; 55 №, 1668 ст.; 1672 ст.; 2012, 34 №, 782 ст.; 51 №, 1168 ст.; 70 №, 1801 ст.; 2013, 18 №, 365 ст.; 32 №, 597 ст.; 2014, 9 №, 105 ст.; 27 №, 520 ст.; 33 №, 675 ст.; 35 №, 723 ст.) татшӧм вежсьӧмъяс:

1. 43 статья гижны тадзи:

**“43 статья. Рӧскод йылысь юӧръяс сетӧм**

1. Муниципальнӧй служащӧйлы, коді уджалӧ Коми Республикаын муниципальнӧй служба чинын, кутшӧмӧс пыртӧма Коми Республикаса канму гражданскӧй чинъяс лыддьӧгӧ, кутшӧмъясын уджалігӧн колӧ сетны медалысьӧс петкӧдлысьлы (удж сетысьлы) аслас чӧжӧс йылысь, эмбур да эмбур сяма кывкутӧмъяс йылысь юӧр, а сідзжӧ аслас гӧтырлӧн (верӧслӧн) да тыр арлыдтӧм челядьлӧн чӧжӧс йылысь, эмбур да эмбур сяма кӧсйысьӧмъяс йылысь юӧръяс, колӧ быд во чӧжӧс йылысь, эмбур да эмбур сяма кӧсйысьӧмъяс йылысь юӧр сетӧм вылӧ урчитӧм кадколастъясын сетны медалысьӧс петкӧдлысьлы (удж сетысьлы) сылӧн рӧскод йылысь, а сідзжӧ сылӧн гӧтырлӧн (верӧслӧн) да тыр арлыдтӧм челядьлӧн рӧскод йылысь юӧръяс му участок, мукӧд эмбур объект, транспорт средство, дона кабалаяс, акцияяс (организацияяслӧн уставнӧй (складочнӧй) капиталын участвуйтан юкӧнъяс, пайяс) ньӧбӧм кузя быд сделка серти, кутшӧмӧс вӧчӧма сыӧн, сылӧн гӧтырӧн (верӧсӧн) да тыр арлыдтӧм челядьӧн юӧръяс сетан волы воддза календарнӧй во чöжöн (водзӧ – отчётнӧй кадколаст), татшӧм сделкаяслӧн ӧтувъя ыдждаыс кӧ муниципальнӧй служащӧйлӧн да сылӧн гӧтырлӧн (верӧслӧн) бӧръя куим вонас, мый вӧлі отчётнӧй кадколаст водзвылын, ӧтувъя чӧжӧсысь ыджыдджык, да сьӧм босьтанін йылысь юӧръяс, мый тшӧт весьтӧ вӧлі вӧчӧма тайӧ сделкаяссӧ.

2. Тайӧ статьяса 1 юкӧнын индӧм юӧръяссӧ сетӧны “Канму чинъясын уджалысь йӧзлӧн да мукӧд йӧзлӧн рӧскод налӧн чӧжӧслы лӧсялӧм бӧрся видзӧдӧм йылысь” Федеральнӧй оланпасӧн, “Коми Республикаын коррупциялы паныд удж нуӧдӧм йылысь” Коми Республикаса Оланпасӧн да чӧжӧс йылысь, эмбур да эмбур сяма кӧсйысьӧмъяс йылысь юӧръяс сетӧм вылӧ мукӧд нормативнӧй инӧда актӧн урчитӧм пӧрадок серти да кадколастъясӧ.”.

2. Муниципальнӧй юкöнлöн администрацияса юрнуöдысь (юралысь) чинö контракт серти индöм морткöд контрактлöн типöвöй формаса 10 пунктын (Оланпас дорӧ 3 содтӧд):

1) 1 пунктув киритны;

2) 3 пунктув гижны тадзи:

“3) нуӧдны асшӧр удж аслыд либӧ эскана йӧз пыр, а сідзжӧ ӧттшӧтш веськӧдлыны овмӧс нуӧдан субъектӧн (оланін, оланін да стрӧитчан, гараж кооперативъяс кындзи, сад вӧдитан, град выв пуктас вӧдитан, дачнӧй потребительскӧй кооперативъяс кындзи, вӧрзьӧдны позьтӧм эмбур кутысьяслӧн товарищество да урчитан пӧрадок серти пасйӧм профсоюз кындзи), мукӧдторйыс кӧ абу индӧма федеральнӧй оланпасъясӧн либӧ федеральнӧй оланпасъяс да Коми Республикаса оланпасъяс серти муниципальнӧй инӧда актӧн урчитӧм пӧрадокын кӧ сылы абу тшӧктӧма ӧттшӧтш веськӧдлыны тайӧ организацияӧн;”.

**3 статья.** Пыртны “Коми Республикаын коррупциялы паныд удж нуӧдӧм йылысь” Коми Республикаса Оланпасӧ (Коми Республикаса канму власьт органъяслӧн индӧд-тшӧктӧмъяс, 2008, 9 №, 405 ст.; 2009, 12 №, 200 ст.; 33 №, 609 ст.; 2010, 17 №, 382 ст.; 2012, 7 №, 173 ст.; 70 №, 1801 ст.; 2013, 5 №, 99 ст.; 10 №, 202 ст.; 17 №, 338 ст., 354 ст.; 32 №, 592 ст.; 37 №, 709 ст.; 2014, 9 №, 112 ст.; 33 №, 674 ст.) татшӧм вежсьӧмъяс:

1. 45 статьяын:

1) 1 юкӧнын:

а) медводдза абзац гижны тадзи:

“1. Аслас рӧскод йылысь, а сідзжӧ сылӧн гӧтырлӧн (верӧслӧн) да тыр арлыдтӧм челядьлӧн рӧскод йылысь юӧръяссӧ му участок, мукӧд эмбур объект, транспорт средство, дона кабалаяс, акцияяс (организацияяслӧн уставнӧй (складочнӧй) капиталын участвуйтан юкӧнъяс, пайяс) ньӧбӧм кузя быд сделка серти, кутшӧмӧс вӧчӧма сыӧн, сылӧн гӧтырӧн (верӧсӧн) да тыр арлыдтӧм челядьӧн юӧръяс сетан волы воддза календарнӧй во чöжöн (водзӧ – отчётнӧй кадколаст), татшӧм сделкаяслӧн ӧтувъя ыдждаыс кӧ тайӧ мортыслӧн да сылӧн гӧтырлӧн (верӧслӧн) бӧръя куим вонас, мый вӧлі отчётнӧй кадколаст водзвылын, ӧтувъя чӧжӧсысь ыджыдджык, да сьӧм босьтанін йылысь юӧръяссӧ, мый тшӧт весьтӧ вӧлі вӧчӧма тайӧ сделкаяссӧ (водзӧ – рӧскод йылысь юӧръяс), сетӧны:”;

б) 2 пунктса "а" да "б" пунктувъяс гижны тадзи:

“а) йӧз, кодъяс уджалӧны Коми Республикаса канму гражданскӧй служба чинын, кутшӧмъясӧс пыртӧма Коми Республикаса канму гражданскӧй служба чинъяс лыддьӧгӧ, кутшӧмъясын уджалігӧн колӧ сетны медалысьӧс петкӧдлысьлы аслас чӧжӧс йылысь, эмбур да эмбур сяма кӧсйысьӧмъяс йылысь юӧръяс, а сідзжӧ аслас гӧтырлӧн (верӧслӧн) да тыр арлыдтӧм челядьлӧн чӧжӧс йылысь, эмбур да эмбур сяма кӧсйысьӧмъяс йылысь юӧръяс;

б) йӧз, кодъяс уджалӧны Коми Республикаын муниципальнӧй служба чинъясын, кутшӧмъясӧс пыртӧма Коми Республикаын муниципальнӧй служба чинъяс лыддьӧгӧ, кутшӧмъясын уджалігӧн сылы колӧ сетны медалысьӧс петкӧдлысьлы (удж сетысьлы) аслас чӧжӧс йылысь, эмбур да эмбур сяма кӧсйысьӧмъяс йылысь юӧръяс, а сідзжӧ аслас гӧтырлӧн (верӧслӧн) да тыр арлыдтӧм челядьлӧн чӧжӧс йылысь, эмбур да эмбур сяма кӧсйысьӧмъяс йылысь юӧръяс.”;

2) 2 да 3 юкӧнъяс киритны;

3) 4 юкӧнын:

а) 2 пунктын “1 юкӧнса 3 пунктын” кывъяс вежны “1 юкӧнса 2 пунктлӧн “а” пунктулын” кывъясӧн;

б) 3 пунктын “2 да 4 пунктъясын” кывъяс вежны “1 пунктса “б” пунктулын” кывъясӧн.

2. 46 статьяын:

1) 1 юкӧнын “45 статьяса 1 юкӧнлӧн 1 пунктын” кывъяс вежны “45 статьяса 1 юкӧнлӧн 1 пунктса “а” пунктулын” кывъясӧн;

2) 2 юкӧнын “2 да 4 пунктъясын” кывъяс вежны “1 пунктса “б” пунктулын да 2 пунктса “б” пунктулын” кывъясӧн;

3) 3 юкӧнын “3 пунктын” кывъяс вежны “2 пунктса “а” пунктулын” кывъясӧн.

3. 47 статьяса 3 юкӧнлӧн 4 пункт гижны тадзи:

“4) сьӧм босьтанін йылысь юӧръяс, мый тшӧт весьтӧ вӧлі вӧчӧма му участок, мукӧд эмбур объект, транспорт средство, дона кабалаяс, акцияяс (организацияяслӧн уставнӧй (складочнӧй) капиталын участвуйтан юкӧнъяс, пайяс) ньӧбӧм кузя сделка, кутшӧмъясӧс сетӧма “Канму чинъясын уджалысь йӧзлӧн да мукӧд йӧзлӧн рӧскод налӧн чӧжӧслы лӧсялӧм бӧрся видзӧдӧм йылысь” Федеральнӧй оланпас серти.”.

**4 статья.** Тайӧ Оланпасыс вынсялӧ сійӧс официальнӧя йӧзӧдан лунсянь дас лун кольӧм бӧрын.

Коми Республикаса Юралысьлы лӧсьӧдны ассьыс нормативнӧй инӧда актъяссӧ тайӧ Оланпас серти.

Коми Республикаса Юралысь В.М. Гайзер

Сыктывкар

2015 вося косму тӧлысь 27 лун

34-РЗ №

Н. Воробьева - 9415 пас (март)